Diari Oficial de la Generalitat Valenciana


Sumari del DOGV 4876, del 04-11-2004 (2004/11945)

RESOLUCIÓ de 28 d'octubre de 2004, del president de la Junta Qualificadora de Coneixements de Valencià, per la qual s'establixen els torns d'examen per a l'obtenció de certificats administratius de coneixements de valencià, s'incrementa la quantitat de comissions examinadores i es nomenen els seus membres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11192


Data del document
:   28-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Junta Qualificadora de Coneixements de Valencià
    * examen
    * llengua regional

RESOLUCIÓ de 28 d'octubre de 2004, del president de la Junta Qualificadora de Coneixements de Valencià, per la qual s'establixen els torns d'examen per a l'obtenció de certificats administratius de coneixements de valencià, s'incrementa la quantitat de comissions examinadores i es nomenen els seus membres. [2004/F11151]
  
Per Resolució de 25 de febrer de 2004, de la Direcció General de Política Lingüística i Patrimoni Cultural Valencià, van ser convocades les proves per a l'obtenció de certificats administratius de coneixements de valencià (DOGV núm. 4.708, de 9 de març de 2004). Una vegada coneguda la xifra de persones inscrites, especialment per a l'obtenció dels certificats de grau mitjà de coneixements de valencià a les localitats d'Alzira, Llíria i Sagunt, s'ha considerat necessari incrementar la quantitat de comissions examinadores per a assegurar el correcte i regular funcionament de les proves en dites localitats.
  
Per això, i segons el que disposa l'article 8 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, i l'apartat nové de la Resolució de 25 de febrer de 2004, ja citada, resolc:
  
Primer
  
Incrementar els torns de realització de les proves per a l'obtenció de certificats administratius de coneixements de valencià a les localitats d'Alzira, Llíria i Sagunt, que queden fixats segons el que s'establix en l'annex I de la present resolució, en el qual s'indiquen els nivells afectats i les dates i els horaris de realització de les proves.
  
Tal i com disposa l'apartat segon de la Resolució de 25 de febrer de 2004 citada anteriorment, per la qual es convoquen les proves per a l'obtenció dels certificats oficials administratius de coneixements de valencià, a les localitats en què s'establixen dos torns, les persones el primer cognom de les quals comence per una lletra compresa entre la A i la L participaran en les proves en horari de vesprada i les persones el primer cognom de les quals comence per una lletra compresa entre la M i la Z participaran en les proves en horari de matí en el segon període d'exàmens.
  
Segon
  
Nomenar els membres de les comissions examinadores que actuaran en el segon torn, que s'especifiquen en l'annex II.
  
Les comissions examinadores d'estes localitats que van ser nomenades per la mencionada Resolució de 25 de febrer de 2004 passaran a tindre la consideració de comissions examinadores de primer torn.
  
Disposició final
  
La Secretaria de la Junta Qualificadora farà públic, pels mitjans ordinaris de difusió, el contingut de la present Resolució.
  
València, 28 d'octubre de 2004.- El president de la Junta Qualificadora de Coneixements de Valencià: David Serra Cervera.
  
ANNEX I
  
Localitats i torns
  
Localitat Grau Torn Dia Hora
  
Alzira Mitjà 1r 13.11.2004 09.30
  
Alzira Mitjà 2n 13.11.2004 16.30
  
Llíria Mitjà 1r 13.11.2004 09.30
  
Llíria Mitjà 2n 13.11.2004 16.30
  
Sagunt Mitjà 1r 13.11.2004 09.30
  
Sagunt Mitjà 2n 13.11.2004 16.30
  
ANNEX II
  
Prova de Grau Mitjà de coneixements de valencià
  
Comissions examinadores
  
Alzira. Segon torn
  
President: Joan Giner Riera
  
Secretari: Rafael Pérez Pellicer
  
Vocal: Lluís Ferris Escartí
  
Vocal: Joan Miquel Verger Benavent
  
Vocal: Consol Noverques Garcia
  
Llíria. Segon torn
  
Presidenta: Carme Calaforra Lidón
  
Secretària: Alexandra Usó Carinyena
  
Vocal: Maria Carme Puchades Rodríguez
  
Vocal: Remei Adrià Montoliu
  
Vocal: Joan Gallardo Gallardo
  
Sagunt. Segon torn
  
Presidenta: Pilar Arinyo Giménez
  
Secretària: Adelina Rubio Fenollosa
  
Vocal: Josep Lluís Blasco Saera
  
Vocal: Josep Dionís Martínez Martínez